ลุ้น SET เช้านี้บวกต่อ รับแรงหนุน “หุ้นแบงก์” หลังโชว์กำไรดีกว่าคาด
โบรกมอง SET เช้านี้มีแนวโน้มปรับตัวเพิ่มขึ้นจากปัจจัยหนุนในประเทศเป็นหลัก ทั้งผลประกอบการของแบงก์ที่ออกมาดีกว่าคาดราว 9-10% พร้อมให้แนวต้านที่ 1,685-1686 จุด และ 1,695-1,700 จุด ขณะที่แนวรับให้ไว้ที่ 1,675 จุด
โบรกมอง SET เช้านี้มีแนวโน้มปรับตัวเพิ่มขึ้นจากปัจจัยหนุนในประเทศเป็นหลัก ทั้งผลประกอบการของแบงก์ที่ออกมาดีกว่าคาดราว 9-10% พร้อมให้แนวต้านที่ 1,685-1686 จุด และ 1,695-1,700 จุด ขณะที่แนวรับให้ไว้ที่ 1,675 จุด
21 เม.ย. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บริษัท หลักทรัพย์ ทิสโก้ จำกัด กล่าวว่า ดัชนีตลาดหุ้นไทยเช้านี้มีโอกาสที่จะปรับตัวขึ้นต่อ โดยได้รับปัจจัยหนุนจากปัจจัยภายในประเทศเป็นหลัก ทั้งผลประกอบการของแบงก์ที่ออกมาดีกว่าคาดราว 9-10%
นอกจากนี้นักลงทุนมีความคาดหวังการประชุมศูนย์บริหารสถานการณ์โควิด-19 (ศบค.) ชุดใหญ่ในวันศุกร์ ที่ 22 เม.ย. นี้อาจจะมีการพิจารณาผ่อนคลายมาตรการเข้า-ออก ประเทศ ทั้งทางอากาศ ทางบก และทางน้ำ หลังจากที่ผ่านช่วงวันหยุดยาวช่วงเทศกาลสงกรานต์มาแล้วตัวเลขผู้ติดเชื้อยังไม่ได้มีการปรับตัวสูงขึ้นมากนัก
อย่างไรก็ตามมองว่าดัชนียังไปได้ไม่ไกลมากนัก เนื่องจากยังมีแรงกดดันจากปัจจัยภายนอกประเทศทั้งนโยบายทางการเงินของธนาคารกลางสหรัฐ (เฟด) ที่ต้องออกมาเพื่อป้องกันการปรับตัวขึ้นของอัตราเงินเฟ้อ และสถานการณ์ความตึงเครียดระหว่างรัสเซียและยูเครน พร้อมให้แนวต้านที่ 1,685-1686 จุด และ 1,695-1,700 จุด ขณะที่แนวรับให้ไว้ที่ 1,675 จุด